Eurovision Song Contest 1961

Eurovision Song Contest 1961 var den sjette utgaven av Eurovision Song Contest, Den europeiske kringkastingsunions (EBU) årlige sangkonkurranse for organisasjonens medlemmer. Konkurransen ble arrangert lørdag 18. mars 1961 i Palais des Festivals et des Congrès i Cannes i Frankrike. Programleder var Jacqueline Joubert.  

Tre land – Finland, Jugoslavia og Spania – debuterte, noe som førte deltakerantallet opp til rekordhøye 16 land. 

Luxembourg vant sin første seier, med franske Jean-Claude Pascal og «Nous les amoureux». Vinnerlåten var skrevet av Maurice Vidalin og komponert av Jacques Datin. Storbritannia havnet på andreplass for tredje år på rad, men fikk stor kommersiell suksess med sin «Are You Sure?». Det britiske bidraget toppet blant annet den norske singellisten. Sveits ble nummer tre, vertslandet Frankrike nummer fire, mens Danmark og Italia delte femteplassen. Norge deltok for andre gang og endte på syvendeplass med Nora Brockstedt og balladen «Sommer i Palma». 

 Bakgrunn 
Etter seieren med «Tom Pillibi» under Eurovision Song Contest 1960 året før, var det Frankrike som sto som vertskap for andre gang i konkurransens historie. Den franske allmennkringkasteren RTF la konkurransen til kongressenteret Palais des Festivals et des Congrès i Cannes, den samme arenaen under Eurovision Song Contest 1959 to år tidligere. Programleder var også denne gang Jacqueline Joubert. 

Konkurransen ble for første gang lagt til en lørdag, etter å ha blitt avholdt på en ukedag eller søndag årene i forveien. Dette skulle bli en tradisjon heretter, med unntak av 1962. 

Scenen var betydelig større enn årene før, det samme var deltakerantallet. Finland, Jugoslavia og Spania gjorde alle sin debut i Eurovision Song Contest dette året, og dermed steg deltakerantallet fra 13 til 16 land.

 Format 
Hvert deltakerland deltok via en kringkaster som var medlem av EBU. Landene stilte med ett bidrag hver, og dette skulle fremføres av en solist eller en duo. Det var med andre ord ikke tillatt med flere enn to artister på scenen. 

Deltakerrekkefølgen ble avgjort ved loddtrekning torsdag kveld 16. mars, bare to dager før finalen. Spania åpnet konkurransen, mens Italia avsluttet. Norge hadde startnummer 12.

Vinneren ble kåret gjennom juryavstemning. Hvert land hadde en jury med ti medlemmer, der hvert jurymedlem ga ett poeng til sin favorittsang. Jurymedlemmene var nødt for å avgi stemme, og de kunne ikke stemme på sitt eget land. Jurymedlemmene skulle være lekfolk, og ikke profesjonelle musikere, utgivere eller komponister.

 Produksjon 
Marcel Cravenne hadde regien for sendingen, mens Maurice Barry var fotoleder. RTF brukte seks tv-kameraer, der det ene viste bilder av Middelhavet og utsiden av Palais des Festivals et des Congrès helt i begynnelsen av sendingen.

Som i 1959 var scenen kreert av Gérard Dubois. Scenen var langt større enn årene i forveien og hadde en stor trapp midt på scenen. Trappen var dekorert med blomster og ledet opp til et platå omgitt av trær. Meningen var at scenen skulle forestille en middelhavshage. Dubois hadde på forhånd laget en modell i Paris. På plass i Cannes valgte han bevisst ut lyse trær, slik at de skulle vises best mulig på fjernsyn. Blomstene ble satt inn bare timer før finalen, slik at de var så friske og fargerike som mulig under sendingen.

Etter sendingen ble det holdt en kveldsmiddag for deltakerne og delegasjonene i Salon des Ambassadeurs i Casino municipal.

Ifølge pressen var det 2000 tilskuere i salen, og sendingen ble fulgt av anslagsvis 40 millioner tv-seere.

 Deltakende land og bidrag 
Deltakerantallet steg til rekordhøye 16 land, ettersom Finland, Jugoslavia og Spania debuterte. I tillegg deltok de samme 13 landene fra 1960. Oversikt over låtskrivere, tekstens språk og oversettelse på norsk. Tabellen er sortert i alfabetisk rekkefølge etter deltakerland.
LandKringkasterArtistSangKomponistTekstforfatterSpråkNorsk oversettelseBRTBob Benny«September, gouden roos»Hans FlowerWim BrabantsNederlandskSeptember, gyldne roseDRDario Campeotto«Angelique»Aksel V. RasmussenDansk–YleLaila Kinnunen«Valoa ikkunassa»Eino HurmeSauvo PuhtilaFinskLys i vinduetRTFJean-Paul Mauric«Printemps, avril carillonne»Francis BaxterGuy FavereauFranskVår, april ringerRaiBetty Curtis«Al di là»Carlo DonidaGiulio RapettiItalienskBortenforJRTLjiljana Petrović«Neke davne zvezde» ()Jože PrivšekMiroslav AntićSerbiskNoen fjerne stjernerCLTJean-Claude Pascal«Nous les amoureux»Jacques DatinMaurice VidalinFranskVi, de elskendeTMCColette Deréal«Allons, allons les enfants»Hubert GiraudPierre DelanoëFranskKom, kom, barnNTSGreetje Kauffeld«Wat een dag»Dick SchalliesPieter GoemansNederlandskHvilken dagNRKNora Brockstedt«Sommer i Palma»Jan WølnerEgil HagenNorsk–TVEConchita Bautista«Estando contigo»Augusto AlgueróAntonio GuijarroSpanskÅ være med degBBCThe Allisons«Are You Sure?»John Alford, Bernhard Colin DayEngelskEr du sikker?SRG SSRFranca di Rienzo«Nous aurons demain»Géo VoumardÉmile GardazFranskVi har morgendagenSRLill-Babs«April, april»Bobbie EricssonBo EnebySvensk–HR for ARDLale Andersen«Einmal sehen wir uns wieder»Rudolf MaluckErnst BaderTysk, franskEn gang skal vi sees igjenORFJimmy Makulis«Sehnsucht»Leopold AndrejewitschTyskLengsel

 Tilbakevendende artister 
ArtistLandDeltok iBob Benny1959Nora Brockstedt1960

 Sendingen 
miniatyr|Laila Kinnunen ble Finlands første representant. Her fra den finske finalen i februar 1961.
Finalen ble for første gang lagt til en lørdag, 18. mars 1961 fra klokken 22.00–23.35 sentraleuropeisk tid. Konkurransen ble for andre gang ledet av den franske tv-verten Jacqueline Joubert. 

Sendingen åpnet med eksteriørbilder av Promenade de la Croisette og Palais des Festivals et des Congrès. Deretter ble det vist bilder av kommentatorboksene bakerst på galleriet mens orkesteret spilte en åpningsmelodi. Etter åpningen entret Joubert scenen og ønsket Europa, publikum og deltakere velkommen. Deretter gikk deltakerne i tur og orden til mikrofonen og presenterte seg med fullt navn. Etter dette startet konkurransen med det spanske bidraget, etterfulgt av de øvrige 15 bidragene.

Blant deltakerne var kjente artister som svenske Lill-Babs, franske Jean-Claude Pascal og den britiske sangduoen The Allisons. Norge var representert av Nora Brockstedt for andre år på rad, med blondt hår for anledningen. Den største artisten var imidlertid tyske Lale Andersen, som ble internasjonalt kjent for sin tolkning av sangen «Lili Marleen» under andre verdenskrig. Hun fremførte det tyske bidraget «Einmal sehen wir uns wieder» delvis på fransk, men ble til slutt kun nummer 13 av 16. 

Etter at alle landene hadde fremført sangene sine, spilte orkesteret et pausenummer kalt «Rendez-vous à Cannes». Det var komponert av Raymond Lefèvre og ble fremført av ballettdanserne Tessa Beaumont og Max Bozzoni. Deretter startet avstemningen.  

 Avstemningen 
Som årene før hadde hvert land en jury på ti medlemmer, der hvert medlem ga ett poeng til sin favorittsang. Juryen kunne ikke stemme på sitt eget lands bidrag. Landene stemte i motsatt rekkefølge av startrekkefølgen, slik ordningen var frem til 1963. Storbritannia tok raskt ledelsen fra start etter å ha fått hele 8 av 10 stemmer fra Luxembourg. Den norske juryen var også ganske samstemt; åtte av ti jurymedlemmer hadde Danmark som favoritt, mens de to siste stemte på Spania. De norske stemmene førte Danmark opp på en andreplass, to poeng bak Storbritannia, men Danmark klarte ikke å holde følge med teten utover i avstemningen. 

Storbritannia lå i en soleklar ledelse under store deler av stemningen, etter å ha fått 8 stemmer fra Luxembourg og 7 fra Sveits. Mot slutten fikk imidlertid Luxembourg høye poeng fra flere land og tok innpå Storbritannia. Da tre land sto igjen å stemme, lå de to landene likt med 21 poeng hver. Da Østerrike ga 4 stemmer til Luxembourg, gikk Luxembourg forbi og vant til slutt med 31 stemmer. Dette var Luxembourgs første seier i konkurransen. Storbritannia fikk 24 stemmer og kom på andreplass for tredje året på rad. 

De fleste landene leste dette året opp poengene på fransk – også Norges oppleser Mette Janson. Dette var første og hittil eneste gang at Norge leste opp sine poeng på fransk, alle andre år har Norge avgitt poengene på engelsk. 

 Vinnere og hiter 
miniatyr|Jean Claude Pascal (til høyre) skaffet Luxembourg sin første seier.

Vinnerlåten «Nous les amoureux» (norsk: vi, de elskende) er en rolig ballade, skrevet av franskmennene Jacques Datin og Maurice Vidalin. Før konkurransen omtalte kritikerne syrlig «Nous les amoureux» som en «vuggesang». Vinneren fikk heller ingen stor salgsmessig suksess etter konkurransen og havnet bare på singellistene i Frankrike og belgiske Vallonia. I Frankrike nådde den en sjetteplass som høyeste notering, og i Vallonia plass 21.For «Nous les amoureux» av Jean-Claude Pascal:   Velg J-Claude PASCAL fra rullemenyen og trykk OK.Andreplassen, britiske «Are You Sure?», fikk langt større kommersiell suksess og gikk inn på hitlistene i flere europeiske land. I Norge toppet den singellisten, og hjemme i Storbritannia nådde den en andreplass. Dette var første gang en Eurovision-låt toppet den offisielle norske singellisten. «Nous les amoureux», derimot, kom ikke inn på singellistene hverken i Norge eller Storbritannia.
 Norges bidrag 
Etter debuten og fjerdeplassen året før med «Voi-voi», var interessen for konkurransen høy i Norge. NRK fikk inn 349 melodier til Melodi Grand Prix 1961 og fikk hjelp av TONO til å plukke ut fem av dem til å delta i den norske finalen lørdag 18. februar 1961. Både NRK og TONO uttrykte imidlertid skuffelse over nivået på de innsendte bidragene, og juryformann Ragnar Kierulf sa til VG at det var en enkel jobb å velge ut de fem finalebidragene.
miniatyr|Nora Brockstedt representerte Norge for andre år på rad.

En timannsjury kåret «Sommer i Palma» til vinner. Per Asplin fremførte sangen med lite orkester, mens Nora Brockstedt sang den med Kringkastingsorkestret. Etter seieren spekulerte norsk presse på om NRK ville sende Grynet Molvig til å representere Norge i Cannes. VG mente Molvig var det rette valget, fordi hun «er både ung og pen, synger godt, fotograferer godt, og smiler pent.» Etter finalen mente VG at Per Asplin måtte få synge Norges bidrag, men til slutt besluttet NRK at Nora Brockstedt nok en gang skulle få representere Norge i konkurransen.

I Eurovision Song Contest var Norge det tolvte bidraget på scenen, og Øivind Bergh dirigerte det franske orkesteret. «Sommer i Palma» endte til slutt på en syvendeplass med 10 stemmer – 5 fra Belgia, 2 fra Finland og 1 stemme hver fra Spania, Jugoslavia og Danmark. Leif Rustad kommenterte sendingen for både NRK Fjernsynet og NRK Radio, mens journalist Mette Janson leste de norske stemmene fra NRK Marienlyst i Oslo. Janson leste stemmene på fransk; dette er den eneste gangen de norske stemmene har blitt lest på fransk. Rustad ankom Cannes søndagen før finalen, mens Brockstedt og Bergh ankom først tre dager før finalen.

Den norske juryen besto av ti medlemmer med én stemme hver til fordeling. Den norske juryen stemte slik:
StemmerLand82 Spania

 Resultat 
Under er en oversikt over deltakerne og det offisielle resultatet. Tabellen er rangert etter startrekkefølge; plasseringen og poengsummen er i kolonnene til høyre. 
Startnr.LandArtistSangPlassPoeng01 SpaniaConchita Bautista«Estando contigo»9802Colette Deréal«Allons, allons les enfants»10603Jimmy Makulis«Sehnsucht»15104Laila Kinnunen«Valoa ikkunassa»10605Ljiljana Petrović«Neke davne zvezde» ()8906Greetje Kauffeld«Wat een dag»10607Lill-Babs«April, april»14208Lale Andersen«Einmal sehen wir uns wieder»13309Jean-Paul Mauric«Printemps, avril carillonne»41310Franca di Rienzo«Nous aurons demain»31611Bob Benny«September, gouden roos»15112Nora Brockstedt«Sommer i Palma»71013Dario Campeotto«Angelique»51214Jean-Claude Pascal«Nous les amoureux»13115The Allisons«Are You Sure?»22416Betty Curtis«Al di là»512

 Poengtavle 
Tavlen er ordnet i samme rekkefølge som landene stemte i.
DeltakerlandPoenggivende landSumPlass Spania12211189113161011152211610111213982112610221411131321411221342242122116311151512110782111253111511534423111811733242441111125

 Dirigenter 
Mens Franck Pourcel var sjefdirigent, hadde flere av landene med sin egen dirigent. Under er en liste over deltakerlandenes dirigenter, listet etter startrekkefølgen.
LandDirigent  SpaniaRafael Ferrer MonacoRaymond Lefèvre ØsterrikeFranck Pourcel FinlandGeorge de Godzinsky JugoslaviaJože Privšek NederlandDolf van der Linden SverigeWilliam Lind TysklandFranck Pourcel FrankrikeFranck Pourcel SveitsFernando Paggi BelgiaFrancis Bay NorgeØivind Bergh DanmarkKai Mortensen LuxembourgLeo Chauliac StorbritanniaHarry Robinson ItaliaGianfranco Intra

 Kommentatorer og poengopplesere 

 Poengopplesere 
Hvert land hadde en talsperson som annonserte sitt lands poeng over telefon på engelsk eller fransk. Under er talspersonene i samme rekkefølge som under avstemningen.

 Enzo Tortora
 Michael Aspel
 Ukjent
 Ole Mortensen
 Mette Janson
 Ward Bogaert
 Boris Acquadro
 Armand Lanoux
 Heinz Schenk
 Roland Eiwort
 Siebe van der Zee
 Ukjent
 Poppe Berg
 Emil Kollpacher
 Ukjent
  SpaniaDiego Ramírez Pastor

 Kommentatorer og kringkastere 
Alle deltakerlandene kringkastet finalen. Under er en oversikt over kommentatorer og overføringer under Eurovision Song Contest 1961. Ifølge lokalpressen var det 14 kommentatorer fra 16 land til stede. Flere land brukte samme kommentator, blant annet brukte de fransktalende landene og regionene Frankrikes kommentator.
LandKringkasterKanalKommentatorKilde BelgiaBRTBRTNic BalRTBRTBBrukte Frankrikes kommentator DanmarkDRDanmarks Radio TVSejr Volmer-SørensenProgram 1YleSuomen TelevisioAarno WalliYleisohjelma FrankrikeRTFRTF TélévisionRobert BeauvaisFrance I ItaliaRaiProgramma NazionaleCorrado MantoniSecondo ProgrammaJRTTelevizija BeogradSaša NovakTelevizija LjubljanaTelevizija Zagreb LuxembourgCLTTélé-LuxembourgBrukte Frankrikes kommentator MonacoTMCTélé Monte-CarloBrukte Frankrikes kommentator RMCRadio Monte-Carlo NederlandNTSNTSPiet te Nuyl Jr.Hilversum 1Coen Serré NorgeNRKNRK FjernsynetLeif RustadNRK Radio SpaniaTVETVEFederico Gallo StorbritanniaBBCBBC TVTom Sloan SveitsSRG SSRTV DRSTheodor HallerDRS 2TSRBrukte Frankrikes kommentatorRadio SottensTSIBrukte Italias kommentatorRadio Monte Ceneri SverigeSveriges RadioSveriges Radio TVJan GabrielssonSR P1 TysklandARDDeutsches FernsehenWolf Mittler ØsterrikeORFORFBrukte Tysklands kommentator

 Noter 

 Referanser 

 Eksterne lenker 


Kategori:Musikk i 1961
Kategori:1961 i Frankrike
Kategori:Eurovision Song Contest